Amla hou SA op koers | Nuus24
Pretoria – Hashim Amla se vernuftige kolfwerk op die openingsdag van die derde toets teen Pakistan in Centurion het Suid-Afrika Vrydag gehelp om van 'n wankelrige begin te herstel.Ten spyte van 'n vinnige deurbraak deur die Pakistanse boulers het Amla en Faf du Plessis die Proteas na 104/2 teen die etenspouse gestuur.Du Plessis (29) het sy paaltjie egter kort na die middagete verloor.Die besoekers se onervare boulaanval het vroeg toegeslaan om van die aanvangskolwers Graeme Smith (5) en Alviro Petersen (10) in die 10de boulbeurt ontslae te raak.Die tuisspan is tans op 192/4 na 47 boulbeurte nadat Amla vir 92 lopies deur Rahat Ali uitgeboul is.AB de Villiers (36*) en Dean Elgar (6) is tans voor die paaltjies.Suid-Afrika het vroeër die loot gewen en besluit om eerste te kolf.Vir die jongste sportnuus volg Nuus24Sport op Twitter.– Sport24